La pel·lícula fou estrenada el 21 de maig de 2019 al Festival Internacional de Cinema de Canes, i es va convertir en la primera pel·lícula sud-coreana en obtenir la Palma d'or i en ser proclamada guanyadora per unanimitat per part del jurat, també per primer cop després de 2013 amb "La vida d'Adèle". Fou seleccionada per Corea del Sud com la representant dels Premis Oscar a la categoria de millor pel·lícula de parla no anglesa de 2019. Es tractava de la segona selecció de Bong pels Premis Oscar, després de la pel·lícula "Mother" (2009). Va aconseguir quatre Oscars (millor pel·lícula, millor director, millor guió original i millor pel·lícula de parla no anglesa) i fou considerada la triomfadora de l'edició de 2019.